cometadata/datacite-titles-descriptions-related-identifiers huggingface dataset:
DOI: 10.14457/tu.the.2020.928
title: ความคาดหวังประโยชน์ การเปิดรับ และความพึงพอใจของผู้อ่านนิตยสาร Mint Magazine

description: การวิจัยเรื่อง “ความคาดหวังประโยชน์ การเปิดรับ และความพึงพอใจของผู้อ่านนิตยสาร Mint Magazine” มีวัตถุประสงค์เพื่อศึกษาความคาดหวังประโยชน์ การเปิดรับ และความพึงพอใจต่อนิตยสารของผู้อ่านนิตยสาร Mint Magazine ตลอดจนถึงความสัมพันธ์และความแตกต่างระหว่างความคาดหวังประโยชน์ การเปิดรับนิตยสาร Mint และความพึงพอใจของผู้อ่านนิตยสาร Mint Magazine การวิจัยครั้งนี้เป็น การวิจัยเชิงปริมาณ (Quantitative Research) ในรูปแบบของการวิจัยเชิงสำรวจ (Survey Research) ณ จุดเวลาใดเวลาหนึ่ง (Cross- Sectional Study) จากกลุ่มตัวอย่างจำนวน 300 คน ซึ่งเป็นผู้อ่านนิตยสาร Mint Magazine ที่มีอายุระหว่าง 18-35 ปี ผลการศึกษาพบว่า กลุ่มตัวอย่างส่วนใหญ่เป็นเพศหญิงในช่วงอายุระหว่าง 24-35 ปี มีอาชีพเป็นพนักงานบริษัทเอกชน การศึกษาระดับปริญญาตรีหรือเทียบเท่า รายได้เฉลี่ยต่อเดือนอยู่ระหว่าง 10,001-20,000 บาท มีการเปิดรับนิตยสาร Mint Magazine 2 เล่ม/ปี ระยะเวลาในการอ่านอยู่ที่ครั้งละ 10-20 นาทีโดยเฉลี่ย และมีการอ่านคอลัมน์ Mint Cover ซึ่งเป็นคอลัมน์หลักของ Mint Magazine มีรูปและบทสัมภาษณ์ของศิลปินบนหน้าปกบ่อยที่สุด โดยกลุ่มตัวอย่างมีความคาดหวังประโยชน์ที่ได้รับก่อนการเปิดรับนิตยสาร Mint Magazine อยู่ในระดับสูง เมื่อพิจารณาเป็นรายด้าน พบว่ามีความคาดหวังประโยชน์ด้านความบันเทิงมากที่สุด ในขณะที่ความพึงพอใจหลังการเปิดรับนิตยสาร Mint Magazine อยู่ในระดับสูง เมื่อพิจารณาเป็นรายด้าน พบว่ามีความพึงพอใจด้านด้านความบันเทิงมากที่สุดเช่นเดียวกัน สำหรับการทดสอบสมมติฐานพบว่า ความคาดหวังประโยชน์ที่มีต่อนิตยสาร Mint Magazine ในภาพรวมมีความสัมพันธ์กับการอ่านนิตยสาร Mint Magazine (เล่ม/ปี) รวมถึงมีความสัมพันธ์กับความความถี่ในการอ่านคอลัมน์นิตยสาร Mint Magazine และ การอ่านนิตยสาร Mint Magazine (เล่ม/ปี) มีความสัมพันธ์กับความพึงพอใจที่มีต่อนิตยสาร Mint Magazine รวมถึงความถี่ในการอ่านคอลัมน์นิตยสาร Mint Magazine มีความสัมพันธ์กับความพึงพอใจที่มีต่อนิตยสาร Mint Magazine ในขณะที่ความคาดหวังประโยชน์ที่มีต่อนิตยสาร Mint Magazine ในภาพรวมไม่มีความแตกต่างกับความพึงพอใจที่มีต่อนิตยสาร Mint Magazine
DOI: 10.14457/tu.the.2020.929
title: อิทธิพลของการรับชมและทัศนคติที่มีต่อข่าวอาชญากรรมที่มีภาพกราฟิกประกอบต่อการรับรู้สภาพความเป็นจริงในสังคม

description: การวิจัยครั้งนี้มีวัตถุประสงค์เพื่อศึกษา “อิทธิพลของการรับชม และทัศนคติที่มีต่อข่าวอาชญากรรมที่มีภาพกราฟิกประกอบ ต่อการรับรู้สภาพความเป็นจริงในสังคม” โดยเป็นการวิจัยเป็นเชิงสำรวจ เก็บข้อมูลจาก ผู้ชมที่มีอายุไม่ต่ำกว่า 18 ปี และใน 6 เดือนที่ผ่านมา เคยรับชมข่าวอาชญากรรมที่มีภาพกราฟิกประกอบทางสถานีโทรทัศน์ไทยรัฐทีวี (ช่อง 32) และ/หรือ สถานีโทรทัศน์อมรินทร์ทีวี (ช่อง 34) ผลการวิจัยพบว่า กลุ่มตัวอย่างเป็นเพศชายและหญิง ในสัดส่วนที่ใกล้เคียงกัน ส่วนใหญ่ อายุ 41-50 ปี ระดับการศึกษาปริญญาตรี ประกอบอาชีพธุรกิจส่วนตัว มีรายได้ส่วนตัวเฉลี่ยต่อเดือน 15,001-30,000 บาท และมีการรับชมข่าวอาชญากรรมที่มีภาพกราฟิกประกอบจากสื่อโทรทัศน์ มากที่สุด กลุ่มตัวอย่างส่วนใหญ่มีทัศนคติเชิงบวกต่อด้านรูปแบบการนำเสนอ ในขณะที่การรับรู้สภาพความเป็นจริงในสังคม พบว่า มีการรับรู้อยู่ในระดับมาก โดยรับรู้ว่าสภาพสังคมในปัจจุบันโหดร้ายและเต็มไปด้วยความรุนแรง มากที่สุด และข้อค้นพบที่สำคัญในการวิจัยครั้งนี้พบว่า ทัศนคติต่อด้านรูปแบบการนำเสนอ ทัศนคติต่อด้านเนื้อหา และการรับชมข่าวอาชญากรรมที่มีภาพกราฟิกประกอบ มีอิทธิพลต่อการรับรู้สภาพความเป็นจริงในสังคม อย่างมีนัยสำคัญทางสถิติ
DOI: 10.14457/tu.the.2020.930
title: ความสัมพันธ์ระหว่างทัศนคติกับการรับชมละครซีรีส์วาย กรณีศึกษา : แปลรักฉันด้วยใจเธอ

description: การวิจัยเรื่อง “ความสัมพันธ์ระหว่างทัศนคติกับการรับชมละครซีรีส์วาย กรณีศึกษา : แปลรักฉันด้วยใจเธอ” มีวัตถุประสงค์เพื่อศึกษาพฤติกรรมการรับชม ทัศนคติ ที่มีต่อละครซีรีส์วายเรื่อง แปลรักฉันด้วยใจเธอ และความตั้งใจในการรับชมละครซีรีส์วาย รวมถึงศึกษาความสัมพันธ์ระหว่างพฤติกรรมการรับชมกับทัศนคติที่มีต่อการรับชมละคร และความสัมพันธ์ระหว่างทัศนคติที่มีต่อละครซีรีส์วายเรื่อง แปลรักฉันด้วยใจเธอ กับความตั้งใจในการรับชมละครซีรีส์วาย การวิจัยครั้งนี้ เป็นการวิจัยเชิงปริมาณ (Quantitative Research) ในรูปแบบการวิจัยเชิงสำรวจ (Survey Research) โดยใช้แบบสอบถาม (Questionnaire) เป็นเครื่องมือในการเก็บรวบรวมข้อมูล ณ ช่วงเวลาใดเวลาหนึ่ง (Cross-Sectional Study) จากกลุ่มตัวอย่างจำนวน 300 คน ซึ่งเป็นผู้ที่เคยรับชมละครซีรีส์วายเรื่อง แปลรักฉันด้วยใจเธอ และมีอายุระหว่าง 18-20 ปี (Generation Z) และ 21-40 ปี (Generation Y) ผลการศึกษาพบว่า กลุ่มตัวอย่างส่วนใหญ่มีอายุระหว่าง 21-40 ปี (Generation Y) เป็นพนักงานบริษัทเอกชน การศึกษาระดับปริญญาตรีหรือเทียบเท่า รายได้ส่วนตัวเฉลี่ยต่อเดือน 10,001-25,000 บาท มีพฤติกรรมการรับชมละครซีรีส์วายเรื่อง แปลรักฉันด้วยใจเธอ จำนวนเฉลี่ย 5 ตอน ผ่านโทรศัพท์มือถือสมาร์ทโฟน กลุ่มตัวอย่างมีทัศนคติต่อละครซีรีส์วายเรื่อง แปลรักฉันด้วยใจเธอ ในทางบวกทุกด้านอย่างมีนัยสำคัญ โดยด้านที่มีความสัมพันธ์สูงสุด คือ ด้านเรื่องราว (Story) (r = 0.371) รองลงมาคือ ด้านภาพและเสียง (Spectacle) (r = 0.356) ด้านฉาก (Scenery) (r = 0.308) ด้านการแสดง (Performing) (r = 0.296) และด้านบทละคร (Script) (r = 0.229) ซึ่งความสัมพันธ์อยู่ในระดับต่ำไปจนถึงปานกลาง เช่นเดียวกับ ภาพรวมความสัมพันธ์ดังกล่าวอยู่ในระดับปานกลาง (r = 0.362) สำหรับการทดสอบสมมติฐานพบว่า พฤติกรรมการรับชมมีความสัมพันธ์กับทัศนคติที่มีต่อการรับชมละคร รวมถึงทัศนคติที่มีต่อการรับชมละคร มีความสัมพันธ์กับความตั้งใจในการรับชมละครซีรีส์วาย ในขณะที่ลักษณะทางประชากรที่แตกต่างกัน มีพฤติกรรมการรับชมละครซีรีส์วาย กรณีศึกษา : แปลรักฉันด้วยใจเธอ ไม่แตกต่างกัน ยกเว้นลักษณะประชากรในด้านอายุที่มีความแตกต่างกัน โดยผู้ที่มีอายุไม่ต่ำกว่า 18-20 ปี (Generation Z) จะมีความถี่การรับชมละครซีรีส์วาย กรณีศึกษา : แปลรักฉันด้วยใจเธอ มากกว่าผู้ที่มีอายุ 21-40 ปี (Generation Y)
DOI: 10.14457/tu.the.2020.931
title: การเปิดรับสื่อโฆษณา การรับรู้คุณค่าการบริโภคและพฤติกรรมการซื้อผลิตภัณฑ์ทำความสะอาดผิวหน้าและผิวกายของผู้บริโภคในช่วงการแพร่ระบาดโรคโควิด-19

description: การวิจัยนี้มีวัตถุประสงค์เพื่อศึกษาการเปิดรับสื่อโฆษณา การรับรู้คุณค่าการบริโภค และพฤติกรรมการซื้อผลิตภัณฑ์ทำความสะอาดผิวหน้าและผิวกายของผู้บริโภค เพื่อศึกษาความสัมพันธ์ระหว่างการเปิดรับสื่อโฆษณากับการรับรู้คุณค่าการบริโภคของผู้บริโภค และเพื่อศึกษาความสัมพันธ์ระหว่างการรับรู้คุณค่าการบริโภคกับพฤติกรรมการซื้อผลิตภัณฑ์ทำความสะอาดผิวหน้าและผิวกายของผู้บริโภคการวิจัยนี้ใช้การวิจัยเชิงสำรวจ ประชากร คือ ผู้บริโภคที่มีอายุ 18-60 ปี ขนาดตัวอย่าง 300 คน ใช้การเลือกตัวอย่างแบบอาสาสมัคร และใช้แบบสอบถามเป็นเครื่องมือในการเก็บรวบรวมข้อมูล โดยเก็บข้อมูลทางสื่อสังคมออนไลน์ในช่วงวันที่ 1-30 มิถุนายน 2564 และใช้สถิติเชิงพรรณนาและสถิติอนุมานในการวิเคราะห์ข้อมูลผลการวิจัย พบว่า กลุ่มตัวอย่างมีการเปิดรับสื่อโฆษณาผลิตภัณฑ์ทำความสะอาดผิวหน้าและผิวกายทางสื่อออนไลน์มากกว่าสื่อออฟไลน์ โดยสื่อออนไลน์ที่กลุ่มตัวอย่างเปิดรับสูงที่สุด คือ เฟซบุ๊ก ส่วนสื่อออฟไลน์ที่กลุ่มตัวอย่างเปิดรับสูงที่สุด คือ สื่อ ณ จุดขายส่วนการรับรู้คุณค่าการบริโภคผลิตภัณฑ์ทำความสะอาดผิวหน้าและผิวกาย พบว่า กลุ่มตัวอย่างมีการรับรู้คุณค่าการบริโภคด้านหน้าที่สูงที่สุด รองลงมาคือ คุณค่าการบริโภคด้านความรู้ คุณค่าการบริโภคด้านอารมณ์ คุณค่าการบริโภคด้านสังคม ตามลำดับ นอกจากนั้น ยังพบว่า กลุ่มตัวอย่างมีซื้อผลิตภัณฑ์ทำความสะอาดผิวกายมากกว่าผลิตภัณฑ์ทำความสะอาดผิวหน้าผลการทดสอบสมมติฐาน พบว่า การเปิดรับสื่อโฆษณามีความสัมพันธ์ทางบวกกับการรับรู้คุณค่าการบริโภคผลิตภัณฑ์ทำความสะอาดผิวหน้าและผิวกายอย่างมีนัยสำคัญ โดยการเปิดรับสื่อออนไลน์มีขนาดความสัมพันธ์กับการรับรู้คุณค่าการบริโภคสูงกว่าการเปิดรับสื่อออฟไลน์ รวมทั้งยังพบว่า การรับรู้คุณค่าการบริโภคมีความสัมพันธ์ทางบวกกับพฤติกรรมการซื้อผลิตภัณฑ์ทำความสะอาดผิวหน้าและผิวกายของผู้บริโภคอย่างมีนัยสำคัญ โดยการรับรู้คุณค่าด้านสังคมมีขนาดความสัมพันธ์กับพฤติกรรมการซื้อผลิตภัณฑ์ ทั้งผลิตภัณฑ์ทำความสะอาดผิวหน้าและผลิตภัณฑ์ทำความสะอาดผิวกายสูงกว่าการรับรู้คุณค่าการบริโภคด้านอื่น ๆ
DOI: 10.14457/tu.the.2020.932
title: การเล่นและการติดเกมออนไลน์ของ Gen C

description: การวิจัยนี้มีวัตถุประสงค์เพื่อศึกษาการเล่นและการติดเกมออนไลน์ของ Gen C เพื่อศึกษาความแตกต่างระหว่างลักษณะทางประชากรกับการเล่นเกมออนไลน์และการติดเกมออนไลน์ของ Gen C รวมทั้ง เพื่อศึกษาความสัมพันธ์ระหว่างการเล่นกับการติดเกมออนไลน์ของ Gen Cการวิจัยนี้ใช้การวิจัยเชิงสำรวจ ประชากร คือ Gen C อายุ 18 - 44 ปี ที่เคยเล่นเกมออนไลน์ และมีความสนใจในเทคโนโลยี จำนวน 300 คน ใช้การเลือกตัวอย่างแบบโควตา โดยคำนวณขนาดตัวอย่างด้วยสัดส่วนที่เท่ากันตามแต่ละช่วงอายุ ใช้แบบสอบถามเป็นเครื่องมือในการเก็บรวบรวมข้อมูลผ่านทางสื่อสังคมออนไลน์ ระหว่างวันที่ 1-30 มิถุนายน 2564 และวิเคราะห์ข้อมูลด้วยสถิติเชิงพรรณนาและสถิติอนุมานผลการวิจัย พบว่า Gen C จะมีความถี่ในการเล่นเกมออนไลน์โดยเฉลี่ยประมาณ 2.51 ครั้งต่อวัน ใช้ระยะเวลาในการเล่นโดยเฉลี่ยต่อวันประมาณ 2.30 ชั่วโมง และมีค่าใช้จ่ายในการเล่นเกมออนไลน์โดยเฉลี่ยเดือนละประมาณ 1,414.83 บาท ทั้งนี้ Gen C มีการเล่นเกมออนไลน์ในภาพรวม ระดับปานกลาง โดยมีการเล่นเกมประเภท MOBA ในระดับมากที่สุด และประเภท MMORTS ในระดับน้อยที่สุด นอกจากนี้ Gen C มีการติดเกมออนไลน์ในภาพรวม ระดับปานกลาง โดยติดเกมออนไลน์ในด้านเล่นเกมออนไลน์นานกว่าที่ตั้งใจไว้ ในระดับมากที่สุด และด้านเล่นเกมออนไลน์นานจนทำงานที่ได้รับมอบหมายไม่เสร็จ ในระดับน้อยที่สุดผลการทดสอบสมมติฐาน พบว่า Gen C ที่มีเพศแตกต่างกัน จะมีรูปแบบในการเล่นเกมออนไลน์แตกต่างกันอย่างมีนัยสำคัญ โดยเพศชายจะมีการเล่นเกมออนไลน์ประเภท MMORPG และ MMOFPS มากกว่าเพศหญิง ทั้งนี้ Gen C ที่มีอายุ 18-24 ปี จะล่นเกมประเภท MMORTS และมีความถี่ในการเล่นเกมออนไลน์ต่อวันมากที่สุด ผู้ที่มีอายุ 25-34 ปี จะมีระยะเวลาในการเล่นต่อครั้งมากที่สุด นอกจากนี้ ผู้ที่มีรายได้ส่วนตัวต่อเดือนไม่เกิน 30,000 บาท จะมีความถี่ในการเล่นเกมออนไลน์ต่อวันสูงที่สุด ผู้ที่มีรายได้ส่วนตัวต่อเดือนมากกว่า 30,000 บาท จะเล่นเกมออนไลน์ประเภท MMOFPS และมีค่าใช้จ่ายในการเล่นเกมออนไลน์ต่อเดือนมากที่สุด ทั้งนี้ พบว่า Gen C ที่มีลักษณะทางประชากรแตกต่างกัน จะมีการติดเกมออนไลน์ไม่แตกต่างกันอย่างมีนัยสำคัญ รวมไปถึง ยังพบว่าการเล่นเกมออนไลน์มีความสัมพันธ์ทางบวกกับการติดเกมออนไลน์อย่างมีนัยสำคัญ
DOI: 10.14457/tu.the.2020.933
title: การบริหารองค์กรธุรกิจดนตรีเพื่อความอยู่รอดในยุค technology disruption: กรณีศึกษา ค่ายเพลง Muzik Move

description: การศึกษาเรื่อง การบริหารองค์กรธุรกิจดนตรีเพื่อความอยู่รอด ในยุค Technology Disruption กรณีศึกษา ค่ายเพลง Muzik Move มีวัตถุประสงค์เพื่อศึกษา ปัจจัยที่มีผลต่อการอยู่รอดของค่ายเพลง Muzik Move และ การบริหารจัดการองค์กรธุรกิจเพลงของค่ายเพลง Muzik Move โดยใช้ระเบียบวิจัยเชิงคุณภาพ (Qualitative Research) วิธีการเก็บข้อมูล คือ การสัมภาษณ์แบบเจาะลึก ( In-Depth Interview) และการสังเกตุแบบมีส่วนร่วม (Participant Observation) จากกลุ่มผู้ให้ข้อมูลหลัก (Key Informant) คือ ผู้บริหารค่ายเพลง ผู้บริหารค่ายเพลงย่อย และศิลปิน จำนวน 10 คน ผลการศึกษาพบว่า ปัจจัยแวดล้อมภายในและปัจจัยแวดล้อมภายนอกมีผลกระทบต่อการบริหารค่ายเพลง Muzik Move โดยผลกระทบที่เกิดจากปัจจัยแวดล้อมภายใน คือเรื่องของเทคโนโลยี เนื่องจากการเปลี่ยนแปลงทางเทคโนโลยี ทำให้เกิดการเปลี่ยนแปลงพฤติกรรมของผู้บริโภค รวมไปถึงการเปลี่ยนแปลงในเรื่องของ ขั้นตอนการผลิตผลงาน และช่องทางในการหารายได้ ในส่วนของปัจจัยแวดล้อมภายนอกที่มีผลกระทบต่อการบริหารค่ายเพลง Muzik Move คือ ปัจจัยที่เกี่ยวข้องกับการเปลี่ยนแปลงของโลก (การแพร่ระบาดของไวรัสโคโรนา) แรงกดดันเศรษฐกิจ คู่แข่ง และการเมือง แต่ปัจจัยที่สำคัญที่สุดที่มีผลกระทบต่อค่ายเพลง Muzik Move จะเป็นในเรื่องของ การแพร่ระบาดของไวรัสโคโรนา เนื่องจากเหตุการณ์การแพร่ระบาดของไวรัสโคโรนา ได้เข้ามาควบคุมการเติบโตของอุตสาหกรรมดนตรี และมีผลกระทบต่อการสร้างรายได้ในส่วนของ Show Business ซึ่งเป็นช่องทางการหารายได้เป็นหลักของค่ายเพลง Muzik Move โดยปัจจัยภายนอกในเรื่องของ การเปลี่ยนแปลงของโลก (การแพร่ระบาดของไวรัสโคโรนา) ยังส่งผลกระทบไปยังปัจจัยทางด้านการเมือง ในเรื่องของการจัดหาวัคซีนของรัฐบาลที่ไม่สามารถควบคุมสถานการณ์ที่เกิดขึ้นได้ ทำให้มีผลกระทบต่อมายังเศรษฐกิจของประเทศในภาคของอุตสาหกรรมดนตรี ที่เป็นธุรกิจ Entertainment ที่คนใช้เงินลงทุนเป็นอันดับต้น ๆ แต่เมื่อเจอกับสภาวะดังกล่าว ธุรกิจ Entertainment ก็เป็นอับดับต้น ๆ เหมือนกันที่คนจะเลือกตัดออกเมื่อเกิดวิกฤตทางเศรษฐกิจในส่วนของแนวคิดการบริหารองค์กร ซึ่งประกอบไปด้วย การวางแผน การจัดการองค์กร การอำนวยการ และการควบคุม ทั้งหมดที่กล่าวมามีความสำคัญต่อการบริหารองค์กรธุรกิจดนตรีอย่างมาก โดยเฉพาะในเรื่องของการวางแผนภายในองค์กรของค่ายเพลง Muzik Move มีผลต่อการบริหารงานอย่างมาก ยิ่งในช่วงสถานการณ์การแพร่ระบาดของไวรัสโคโรนา แสดงให้เห็นถึงการวางแผนงานของค่ายเพลง Muzik Move ที่มีการรองรับการเปลี่ยนแปลงในทุก ๆ รูปแบบ และปรับเปลี่ยนตัวเองเพื่อให้อยู่รอดได้ในทุก ๆ การเปลี่ยนแปลง
DOI: 10.14457/tu.the.2020.934
title: การศึกษาความคาดหวังและพฤติกรรมการเปิดรับช่องยูทูบที่นำเสนอเนื้อหาเกี่ยวกับเกม

description: การวิจัยเรื่อง “การศึกษาความคาดหวังและพฤติกรรมการเปิดรับช่องยูทูบที่นำเสนอเนื้อหาเกี่ยวกับเกม” มีวัตถุประสงค์ 1) เพื่อศึกษาความคาดหวังและพฤติกรรมการเปิดรับช่องยูทูบที่นำเสนอเนื้อหาเกี่ยวกับเกม 2) เพื่อศึกษาความแตกต่างระหว่างลักษณะทางประชากรกับความคาดหวังในการเปิดรับช่องยูทูบที่นำเสนอเนื้อหาเกี่ยวกับเกม และ 3) เพื่อศึกษาความสัมพันธ์ความคาดหวังในการเปิดรับกับพฤติกรรมการเปิดรับช่องยูทูบที่นำเสนอเนื้อหาเกี่ยวกับเกม โดยใช้แบบสอบถาม เป็นเครื่องมือในการเก็บรวบรวมข้อมูล ประชากรเป้าหมายสำหรับการศึกษาครั้งนี้ คือ บุคคลที่มีอายุ 18 ปีขึ้นไปที่อาศัยอยู่ในประเทศไทยที่เคยเปิดรับช่องยูทูบที่นำเสนอเนื้อหาเกี่ยวกับเกม ขนาดกลุ่มตัวอย่าง 300 คน โดยใช้วิธีการสุ่มตัวอย่างแบบไม่ใช้ความน่าจะเป็น สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ยและนำเสนอข้อมูลโดยตารางแจกแจงความถี่ ผลการวิจัยพบว่า กลุ่มตัวอย่างของผู้ที่ตอบแบบสอบถามส่วนใหญ่เป็นเพศหญิง อยู่ใน ช่วงอายุที่ 24-37 ปี มีระดับการศึกษาปริญญาตรีมากที่สุด กลุ่มตัวอย่างส่วนใหญ่เลือกเปิดรับช่องยูทูบที่นำเสนอเนื้อหาเกี่ยวกับเกมทุกวัน ด้านความคาดหวังในการเปิดรับช่องยูทูบที่นำเสนอเนื้อเกี่ยวกับเกม ภาพรวมอยู่ในระดับปานกลาง ได้แก่ ด้านความบันเทิง รองลงมาคือ ด้านข้อมูลข่าวสาร/เนื้อหา ด้านการสร้างปฏิสัมพันธ์กับสังคม และด้านการสร้างเอกลักษณ์ของบุคคล ในส่วนของพฤติกรรมการเปิดรับ ผลการวิเคราะห์ภาพรวมอยู่ในระดับปานกลาง ได้แก่ช่องยูทูบ อุปกรณ์ที่ใช้ เนื้อหาที่เปิดรับและการมีส่วนร่วมออนไลน์ ผลการทดสอบสมมติฐาน พบว่า 1) ลักษณะทางประชากรที่แตกต่างกันจะมีความคาดหวังในการเปิดรับช่องยูทูบที่นำเสนอเนื้อหาเกี่ยวกับเกมที่ไม่แตกต่างกัน 2) ความคาดหวังในการเปิดรับช่องยูทูบที่นำเสนอเนื้อหาเกี่ยวกับเกมมีความสัมพันธ์กับพฤติกรรมการเปิดรับช่องยูทูบที่นำเสนอเนื้อหาเกี่ยวกับเกม พบว่ามีความสัมพันธ์ในเชิงบวกอย่างมีนัยสำคัญทางสถิติที่ 0.01
DOI: 10.14457/tu.the.2020.935
title: ความคิดเห็นของผู้บริโภคที่มีต่อกลุ่มผู้มีอิทธิพลทางความคิดบนสื่อออนไลน์กับแนวโน้มการตัดสินใจเลือกซื้อสินค้าแฟชั่นแบรนด์หรู

description: การวิจัยนี้มีวัตถุประสงค์เพื่อ 1) ความคิดเห็นของผู้บริโภคต่อการนำเสนอสินค้าแบรนด์หรูผ่านสื่อออนไลน์ของกลุ่มผู้มีอิทธิพลทางความคิด 2) ศึกษาแนวโน้มการตัดสินใจซื้อสินค้า แบรนด์หรูของผู้บริโภค 3) ศึกษาความแตกต่างของลักษณะทางประชากรที่มีต่อความคิดเห็นในการนำเสนอสินค้าแบรนด์หรูผ่านสื่อออนไลน์ของกลุ่มผู้มีอิทธิพลทางความคิดหรือไม่ และ 4) ศึกษาความสัมพันธ์ระหว่างความคิดเห็นของกลุ่มผู้บริโภคที่มีต่อกลุ่มผู้มีอิทธิพลทางความคิดกับแนวโน้มการตัดสินใจซื้อสินค้าแบรนด์หรู โดยใช้การวิจัยเชิงปริมาณปริมาณ (Quantitative research) ด้วยวิธีการสำรวจ (Survey Research) ใช้กลุ่มตัวอย่างเพศหญิงที่มีช่วงอายุระหว่าง 18-55 ปี มีรสนิยมในการเลือกซื้อสินค้าหรูและใช้สื่อออนไลน์ จำนวน 280 คน เครื่องมือที่ใช้ในการรวบรวมข้อมูลคือแบบสอบถาม (Questionnaire) และการเก็บรวบรวมข้อมูลทางออนไลน์ ผลจากการวิจัยพบว่ากลุ่มตัวอย่างให้ความสำคัญกับเมกะ อินฟลูเอนเซอร์ ในด้านบุคลิกภาพ ในระดับมากโดยเฉพาะในเรื่องของรสนิยมในการแต่งกาย และภาพลักษณ์ที่หรูหรามีระดับ ในขณะที่ให้ความ สำคัญ กับมาโคร อินฟลูเอนเซอร์ ในด้านความน่าเชื่อถือและรูปแบบการนำเสนอ มากกว่าด้านบุคลิกภาพ โดยลักษณะทางประชากรไม่มีผลต่อความแตกต่างในด้านความคิดเห็นต่อ เมกะ อินฟลูเอนเซอร์ ในทุกด้าน ในขณะที่อายุมีผลต่อความคิดเห็นของกลุ่มตัวอย่างที่มีต่อ มาโคร อินฟลูเอนเซอร์ในด้านบุคลิกภาพและการรูปแบบนำเสนอ ในส่วนของความคิดเห็นของกลุ่มผู้บริโภคในการนำเสนอสินค้าผ่านสื่อออนไลน์ของกลุ่มผู้มีอิทธิพลทางความคิดทั้งสองกลุ่มพบว่ามีความสัมพันธ์ในเชิงบวกต่อแนวโน้มในการตัดสินใจซื้อสินค้าแบรนด์หรูของกลุ่มตัวอย่าง ทั้งนี้สำหรับกลุ่มเมกะ อินฟลูเอนเซอร์ พบความสัมพันธ์ระดับสูงระหว่างความคิดเห็นของกลุ่มตัวอย่างในด้านรูปแบบการนำเสนอกับแนวโน้มการตัดสินใจซื้อสินค้าแบรนด์หรู และในส่วนของมาโคร อินฟลูเอนเซอร์ พบความสัมพันธ์ระดับสูงระหว่างความคิดเห็นของกลุ่มตัวอย่างในด้านบุคลิกภาพกับแนวโน้มการตัดสินใจซื้อสินค้าแบรนด์หรู หากพิจารณาเปรียบเทียบแนวโน้มการตัดสินใจซื้อระหว่างกลุ่มผู้มีอิทธิพลทางความคิดทั้งสองกลุ่มโดยใช้พิจาณาจากตัวเลขระดับความสัมพันธ์ในเชิงสถิติพบว่า กลุ่มตัวอย่างมีแนวโน้มการตัดสินใจซื้อสินค้าแบรนด์หรูที่ผ่านการนำเสนอ โดยกลุ่มมาโครอินฟลูเอนเซอร์ในระดับสูง(r=0.527) กว่ากลุ่มเมกะ อินฟลูเอนเซอร์ (r=0.490)
DOI: 10.14457/tu.the.2020.936
title: การเปิดรับสื่อและความพึงพอใจต่องานประชาสัมพันธ์ผ่านสื่อเฟซบุ๊กแฟนเพจศูนย์การเรียนรู้ กฟผ. สำนักงานกลาง

description: การวิจัยเรื่อง “การเปิดรับสื่อและความพึงพอใจต่องานประชาสัมพันธ์ผ่านสื่อเฟซบุ๊กแฟนเพจ ศูนย์การเรียนรู้ กฟผ. สำนักงานกลาง” มีวัตถุประสงค์เพื่อ 1) ศึกษาการเปิดรับสื่อประชาสัมพันธ์ของเฟซบุ๊กแฟนเพจ ศูนย์การเรียนรู้ กฟผ. สำนักงานกลาง 2) ศึกษาความพึงพอใจต่องานประชาสัมพันธ์ของเฟซบุ๊กแฟนเพจ ศูนย์การเรียนรู้ กฟผ. สำนักงานกลาง 3) ศึกษาผลของความแตกต่างระหว่างลักษณะทางประชากรต่อการเปิดรับสื่อประชาสัมพันธ์ของเฟซบุ๊กแฟนเพจ ศูนย์การเรียนรู้ กฟผ. สำนักงานกลางของผู้ติดตามเฟซบุ๊กแฟนเพจ ศูนย์การเรียนรู้ กฟผ. สำนักงานกลาง 4) ศึกษาผลของความแตกต่างระหว่างลักษณะทางประชากรต่อความพึงพอใจต่องานประชาสัมพันธ์ของเฟซบุ๊กแฟนเพจ ศูนย์การเรียนรู้ กฟผ. สำนักงานกลางของผู้ติดตามเฟซบุ๊กแฟนเพจ ศูนย์การเรียนรู้ กฟผ. สำนักงานกลาง และ 5) ศึกษาความสัมพันธ์ระหว่างการเปิดรับสื่อประชาสัมพันธ์ และความพึงพอใจต่องานประชาสัมพันธ์ของเฟซบุ๊กแฟนเพจ ศูนย์การเรียนรู้ กฟผ. สำนักงานกลาง เป็นการวิจัยเชิงปริมาณ (Quantitative research) โดยวิธีการสำรวจ (Survey Research) ศึกษากลุ่มตัวอย่างแบบเจาะจง คือ ผู้ติดตามเฟซบุ๊กแฟนเพจ ศูนย์การเรียนรู้ กฟผ. สำนักงานกลาง จำนวน 278 คน เครื่องมือที่ใช้ในการรวบรวมข้อมูลคือแบบสอบถาม (Questionnaire) ในรูปแบบของแบบสอบถามออนไลน์ ใช้การวิเคราะห์และการประเมินผล โดยวิเคราะห์สถิติเชิงพรรณนา (Descriptive Statistics) ใช้การแจกแจงความถี่ (Frequency) ค่าร้อยละ (Percentage) ค่าเฉลี่ย (Mean) และส่วนเบี่ยงเบนมาตรฐาน (Standard Deviation) และการวิเคราะห์สถิติเชิงอนุมานในการทดสอบความแตกต่าง โดยใช้ค่าสถิติ Independent t-test และ One-Way ANOVA / F-test รวมทั้งสถิติการวิเคราะห์สหสัมพันธ์แบบเพียร์สัน (Pearson’s Product Moment Correlation Coefficient)ผลการวิจัยพบว่า ผู้ติดตามเฟซบุ๊กแฟนเพจศูนย์การเรียนรู้มีการเปิดรับสื่อประชาสัมพันธ์ของเฟซบุ๊กแฟนเพจ ศูนย์การเรียนรู้ กฟผ. สำนักงานกลาง อยู่ในระดับมาก และมีความพึงพอใจต่องานประชาสัมพันธ์ของเฟซบุ๊กแฟนเพจ ศูนย์การเรียนรู้ กฟผ. สำนักงานกลางอยู่ในระดับมากเช่นกัน โดยผู้ติดตามเฟซบุ๊กแฟนเพจศูนย์การเรียนรู้ที่มีเพศ อายุ อาชีพ ภูมิลำเนา แตกต่างกัน จะมีการเปิดรับสื่อประชาสัมพันธ์ของเฟซบุ๊กแฟนเพจศูนย์การเรียนรู้ กฟผ. สำนักงานกลาง ในด้านรูปแบบของเนื้อหา ด้านลักษณะของเนื้อหา ด้านรูปแบบกิจกรรมปฏิสัมพันธ์กับเพจเฟซบุ๊กและการเปิดรับสื่อประชาสัมพันธ์ในภาพรวมไม่แตกต่างกัน ในลักษณะเดียวกันผลการวิจัยพบว่าผู้ติดตามเฟซบุ๊กแฟนเพจศูนย์การเรียนรู้ที่มีเพศต่างกัน จะมีความพึงพอใจต่องานประชาสัมพันธ์ของเฟซบุ๊กแฟนเพจศูนย์การเรียนรู้ กฟผ. สำนักงานกลางไม่แตกต่างกัน สำหรับการเปิดรับสื่อประชาสัมพันธ์ของเฟซบุ๊กแฟนเพจ ศูนย์การเรียนรู้ กฟผ. สำนักงานกลาง มีความสัมพันธ์ทางบวกกับความพึงพอใจต่องานประชาสัมพันธ์ของเฟซบุ๊กแฟนเพจ ศูนย์การเรียนรู้ กฟผ. สำนักงานกลางในภาพรวมอย่างมีนัยสำคัญ โดยเป็นความสัมพันธ์ทางบวกอยู่ในระดับสูงมาก (r = 0.738) กล่าวคือ ผู้ติดตามเฟซบุ๊กแฟนเพจศูนย์การเรียนรู้ที่มีการเปิดรับสื่อประชาสัมพันธ์ศูนย์การเรียนรู้ กฟผ. สำนักงานกลาง มาก จะมีความพึงพอใจต่องานประชาสัมพันธ์ของเฟซบุ๊กแฟนเพจ ศูนย์การเรียนรู้ กฟผ. สำนักงานกลาง มาก และผู้ติดตามเฟซบุ๊กแฟนเพจศูนย์การเรียนรู้ที่มีการเปิดรับสื่อประชาสัมพันธ์ศูนย์การเรียนรู้ กฟผ. สำนักงานกลาง น้อย จะมีความพึงพอใจต่องานประชาสัมพันธ์ของเฟซบุ๊กแฟนเพจศูนย์การเรียนรู้ กฟผ. สำนักงานกลาง น้อย
DOI: 10.14457/tu.the.2020.937
title: การรับรู้ความหมายและการให้คุณค่าต่อรอยสักของบุคลากร generation Y และ generation Z ในหน่วยงานราชการ

description: การวิจัยนี้ มีวัตถุประสงค์เพื่อ 1) ศึกษาการรับรู้ความหมายและการให้คุณค่าต่อรอยสักของบุคลากรในหน่วยงานราชการ 2) ศึกษาความแตกต่างระหว่างลักษณะประชากรต่อการรับรู้ความหมายและการให้คุณค่าต่อรอยสักของบุคลากรในหน่วยงานราชการ 3) ศึกษาความสัมพันธ์ระหว่างการรับรู้ความหมายรอยสักและการให้คุณค่ารอยสักของบุคลากรในหน่วยงานราชการ โดยใช้การวิจัยเชิงสำรวจ เก็บข้อมูลโดยใช้แบบสอบถามเป็นเครื่องมือในการรวบรวมข้อมูลจากกลุ่มตัวอย่างจำนวน 300 คน ที่ปฏิบัติงานในหน่วยงานราชการในประเทศไทย ทุกสังกัด ทุกตำแหน่ง และมีปีเกิดในช่วงปี พ.ศ. 2524-2546ผลการวิจัย พบว่า ประชากรกลุ่มตัวอย่างส่วนใหญ่เป็นเพศหญิง คิดเป็นร้อยละ 63.0 ส่วนใหญ่ปฏิบัติงานในตำแหน่ง บุคลากรขององค์การมหาชน คิดเป็นร้อยละ 24.3 จากข้อมูลด้านการเข้าใจความหมายรอยสัก กลุ่มตัวอย่างมีการรับรู้ความหมายด้านการเข้าใจความหมายรอยสักอยู่ในระดับ มาก ด้านการรับรู้การสื่อความหมายจากรอยสักที่พบอยู่ในระดับ ปานกลาง มีการเห็นคุณค่าทั่วไปของรอยสักอยู่ในระดับ ปานกลาง และมีการให้คุณค่ารอยสักในด้านการปฏิบัติงานราชการอยู่ในระดับ น้อย จากผลการทดสอบสมมติฐานสรุปได้ว่า บุคลากรในหน่วยงานราชการที่มีเพศแตกต่างกันจะมีการรับรู้ความหมายรอยสักแตกต่างกันและบุคลากรในหน่วยงานราชการที่มีเพศและประเภทบุคลากรภาครัฐแตกต่างกันจะมีการให้คุณค่ารอยสักแตกต่างกัน แต่บุคลากรในหน่วยงานราชการที่มีเจเนเรชันแตกต่างกันจะมีการรับรู้ความหมายรอยสักและการให้คุณค่ารอยสักไม่แตกต่างกัน และการรับรู้ความหมายรอยสักด้านการรับรู้การสื่อความหมายจากรอยสักที่พบมีความสัมพันธ์ทางบวกกับการให้คุณค่ารอยสักในภาพรวม (r= .325) อย่างมีนัยสำคัญ แต่การรับรู้ความหมายรอยสักด้านการเข้าใจความหมายรอยสักไม่มีความสัมพันธ์กับการให้คุณค่ารอยสัก นอกจากนั้นยังพบว่าการรับรู้ความหมายรอยสักทุกด้านมีความสัมพันธ์ทางบวกกับการให้คุณค่ารอยสักด้านการเห็นคุณค่าทั่วไปของรอยสักอย่างมีนัยสำคัญ โดยด้านที่มีความสัมพันธ์สูงสุดคือ ด้านการเข้าใจความหมายรอยสัก (r= .400) รองลงมาคือด้านการรับรู้การสื่อความหมายจากรอยสักที่พบ (r= .346) ตามลำดับ
DOI: 10.14457/tu.the.2020.938
title: การเปิดรับข่าวสาร การรับรู้และทัศนคติของกลุ่มเจเนอเรชั่นซีที่มีต่อภารกิจหลักและการทำกิจกรรมเพื่อสังคม (CSR) ของการไฟฟ้าฝ่ายผลิตแห่งประเทศไทยผ่านการประชาสัมพันธ์

description: การวิจัยนี้ มีวัตถุประสงค์เพื่อศึกษา การเปิดรับข่าวสารเกี่ยวกับการไฟฟ้าฝ่ายผลิตแห่งประเทศไทยของกลุ่มเจเนอเรชั่นซี โดยศึกษาทั้งช่องทาง และเนื้อหาที่เปิดรับ เพื่อนำผลการวิจัยมาใช้เป็นแนวทางในการวางแผนการสื่อสารให้เหมาะสมกับกลุ่มเป้าหมาย โดยเฉพาะกลุ่มเจเนอเรชั่นซีซึ่งกำลังก้าวเข้ามามีบทบาทสำคัญในการกำหนดอนาคตของประเทศเป็นงานวิจัยเชิงปริมาณ เก็บแบบสอบถามออนไลน์จากกลุ่มเป้าหมายที่มีอายุระหว่าง 18 – 24 ปี ที่รู้จักการไฟฟ้าฝ่ายผลิตแห่งประเทศไทย จำนวน 400 คน และวิเคราะห์ทางสถิติ ได้แก่ ค่าร้อยละ ค่าเฉลี่ย ส่วนเบี่ยงเบนมาตรฐาน Independent Sample T-Test วิเคราะห์ความแปรปรวน และค่าประสิทธิ์สหสัมพันธ์ของเพียร์สันผลการศึกษาพบว่าลักษณะทางประชากรที่แตกต่างกัน ส่งผลให้มีการเปิดรับข่าวสาร การรับรู้ และทัศนคติแตกต่างกัน อีกทั้งยังพบว่า การเปิดรับข่าวสาร การรับรู้ และทัศนคติ มีความสัมพันธ์ซึ่งกันและกัน โดยเป็นความสัมพันธ์เชิงบวก กล่าวคือ หากมีการเปิดรับข่าวสารมาก ก็จะมีการรับรู้มาก และส่งผลให้มีทัศนคติเชิงบวกต่อองค์กรตามไปด้วย
DOI: 10.5517/ccdc.csd.cc292lbb
title: CCDC 2117651: Experimental Crystal Structure Determination

description: Related Article: Jean-Philippe Cloutier, Fahimeh Zamani, Davit Zargarian|2022|New J.Chem.|46|1800|doi:10.1039/D1NJ05162H
DOI: 10.5517/ccdc.csd.cc292hzw
title: CCDC 2117578: Experimental Crystal Structure Determination

description: Related Article: Joydeb Goura, James McQuade, Daisuke Shimoyama, Roger A. Lalancette, John B. Sheridan, Frieder Jäkle|2022|Chem.Commun.|58|977|doi:10.1039/D1CC06181J
DOI: 10.15151/esrf-es-683480889
title: Ce Metal-Organic Frameworks functionalized with Re derivates: Ce K-edge and Re L3 spectroscopy

description: Functionalized Metal-Organic-Frameworks are promising as catalysts in various processes, for example CO2 reduction. The system studied here is a Ce-MOF further functionalized with Re derivatives. As this compound does not show a high degree of crystallinity, the XAS data, in particular in the EXAFS region, whill shed light on its tructure near Ce and Re centers.
DOI: 10.15151/esrf-es-675717603
title: XRD-XRF mapping of scorpion stingers and fossils

description: Scorpion stingers are purely organic structures that are subject to extreme forces during use. We will collect simultaneous XRD and XRF maps of scorpion stingers with a monochromatic microbeam to understand the ultrastructure of the chitin and the distribution of trace elements in an effort to elucidate their relationship of the material properties of this high-strength organic structure. In the same experiment, we may also perform a test XRF mapping of a flat polychaete worm fossil.
DOI: 10.5517/ccdc.csd.cc21vfly
title: CCDC 1902240: Experimental Crystal Structure Determination

description: Related Article: Seunghwan Byun, Da-Ae Park, Seyong Kim, Sunghyun Kim, Ji Yeon Ryu, Junseong Lee, Sukwon Hong|2022|Inorg.Chem.Front.|9|323|doi:10.1039/D1QI01132D
DOI: 10.5517/ccdc.csd.cc24q726
title: CCDC 1987567: Experimental Crystal Structure Determination

description: Related Article: Seunghwan Byun, Da-Ae Park, Seyong Kim, Sunghyun Kim, Ji Yeon Ryu, Junseong Lee, Sukwon Hong|2022|Inorg.Chem.Front.|9|323|doi:10.1039/D1QI01132D
DOI: 10.5517/ccdc.csd.cc294pjp
title: CCDC 2119672: Experimental Crystal Structure Determination

description: Related Article: Kentaro Kawai, Kazuki Ikeda, Akane Sato, Akira Kabasawa, Masahiro Kojima, Kenta Kokado, Akira Kakugo, Kazuki Sada, Tatsuhiko Yoshino, Shigeki Matsunaga|2022|J.Am.Chem.Soc.|144|1370|doi:10.1021/jacs.1c11665